stanford-oval/wikipedia huggingface dataset:
Fast & Furious 6
Juoni

DSS:n agentit Luke Hobbs sekä hänen parinsa Riley Hicks tutkivat hyökkäystä, jonka brittiläisen entisen sotilaan Owen Shaw'n joukko on tehnyt Venäjän sotilassaattueeseen. Hobbs pyytää Domilta apua Shaw'n kiinniottamiseen ja näyttää kuvan pitkään kuolleeksi luullusta Domin rakkaasta, Letty Ortizista. Dom ja hänen ryhmänsä suostuvat tehtävään vastineeksi armahduksesta, jonka jälkeen he voisivat palata takaisin kotiinsa Yhdysvaltoihin.
Lontoossa Shaw'n piilopaikka löytyy, mutta tämä paljastuukin ansaksi, kun poliisien keskittyessä häneen, hänen ryhmänsä iskee Interpolin päärakennukseen. Shaw pakenee autolla räjäyttäen piilopaikkansa takanaan ja tuhoten samalla suurimman osan poliiseista niin, että Dom, Brian, Tej, Han, Gisele, Hobbs ja Riley jatkavat hänen jahtaamistaan. Letty saapuu auttamaan Shaw'ta ja ampuu Domia ennen kuin he onnistuvat pakenemaan. Ryhmän päästyä takaisin päämajaan Hobbs kertoo heille Shaw'n kokoavan useista osista tappavaa asetta, jonka hän aikoo myydä eniten tarjoavalle. Samaan aikaan Shaw'lle paljastuu, että Lettyllä oli suhde Domiin, mutta tämä kärsii muistinmenetyksestä.
Domin ryhmä saa tietää, että Shaw pitää yhteyttä Brianin vangitsemaan huumeparoniin, Anthony Bragaan. Brian palaa vankina takaisin Yhdysvaltoihin kuulustelemaan Bragaa, joka kertoo Lettyn selvinneen räjähdyksestä, jonka oli luultu tappaneen tämän. Shaw otti hänet omaan ryhmäänsä muistinmenetyksen jälkeen. FBI:n avulla Brian vapautuu vankilasta ja palaa takaisin muun tiimin luo Lontooseen. Dom haastaa Lettyn katukilpailuun. Tämän jälkeen hän palauttaa Lettylle kaulakorun, jota on säilyttänyt. Lettyn lähdettyä Shaw tarjoaa Domille mahdollisuutta häipyä uhkailemalla hänen perhettään, mutta Dom kieltäytyy.
Tej seuraa Shaw'n hyökkäystä NATOn tukikohtaan Espanjassa. Shaw hyökkää hänen haluamaansa mikrosirua kuljettavan sotilassaattueen kimppuun. Domin ryhmä häiritsee Shaw'ta, joka tuhoaa autoja tankillaan. Brian ja Roman saavat aiheutettua siihen vahinkoa, minkä seurauksena Letty heitetään pois ja Dom pelastaa hänet. Shaw ja hänen ryhmänsä saadaan kiinni, mutta hän on kidnapannut Mian. Hobbsin on pakko vapauttaa Shaw ja tämä lähtee häntä salaa auttaneen Rileyn kanssa. Letty päättää jäädä Domin kanssa.
Shaw'n ryhmällä on valtava lentokone liikkumassa kiitotiellä, kun Domin ryhmä jahtaa sitä, Dom, Letty ja Brian ovat sen sisällä. Kone yrittää lentoonlähtöä, mutta siinä roikkuvat autot aiheuttavat ylipainoa. Gisele uhraa itsensä pelastamalla samalla Hanin. Letty tappaa Rileyn ja pakenee, mutta Dom lähtee Shaw'n ja mikrosirun perään. Koneen tippuessa maahan Shaw heitetään ulos siitä ja Dom ajaa autolla ulos räjähtävästä koneesta. Dom antaa tämän jälkeen sirun Hobbsille turvatakseen heidän vapautensa.
Dom ja ryhmä palaavat Torettojen perheen vanhaan kotiin Los Angelesiin. Hobbs sekä hänen kanssaan nyt työskentelevä Elena saapuvat vahvistamaan heidän saamat armahdukset. Elena hyväksyy Domin jäävän Lettyn kanssa. Romanin siunatessa ruokapöydän, Dom kysyy Lettyltä muistaako tämä vieläkään. Tämä vastaa ei, "mutta se tuntuu kodilta".
Elokuva päättyy takautumaan Tokyo Driftistä, jossa Han  kuolee.
Rooleissa

| 0 | 1 | 2 |
| --- | --- | --- |
|  Vin Diesel  | … |  Dominic Toretto   |
|  Paul Walker  | … |  Brian O’Conner   |
|  Michelle Rodriguez  | … |  Leticia "Letty" Ortiz   |
|  Jordana Brewster  | … |  Mia Toretto   |
|  Dwayne Johnson  | … |  Luke Hobbs   |
|  Tyrese Gibson  | … |  Roman Pearce   |
|  Ludacris  | … |  Tej Parker   |
|  Sung Kang  | … |  Han Lue   |
|  Gal Gadot  | … |  Gisele Yashar   |
|  Luke Evans  | … |  Owen Shaw   |
|  Joe Taslim  | … |  Jah   |
|  Gina Carano  | … |  Riley Hicks   |
Aiheesta muualla

Fast & Furious 6 Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fast & Furious 6
Käännös suomeksi
Geenipankki

Geenipankki on eläinten, kasvien, sienten tai niiden siementen, itiöiden tai alkioiden kokoelma. Näiden geenejä säilytetään esimerkiksi luonnonsuojelutarkoituksessa tai viljelykasvien ja kotieläinten jalostamista varten. Tarkoituksena on, että tulevaisuudessa on mahdollista käyttää näiden säilöttyjen näytteiden DNA:ta hyväksi esimerkiksi sukupuuton sattuessa. Myös ihmisen perimätietoa talletetaan tutkimus- ja liiketoimintakäyttöön.
Fällforsin piiri

| Fällforsin piiri |
| --- | --- |
 Fällforsin kirkko
 fiFällforsin piiri 
 65°07′26″N, 20°47′17″E 
Valtio:   Ruotsi
Maakunta:  Västerbotten
Lääni:  Västerbottenin lääni
Kunta:  Skellefteån kunta
Piirikoodi:  323027
Väestö
Väkiluku (2022):  672 
Fällforsin piiri (ruots. Fällfors distrikt) sijaitsee Skellefteån kunnassa Ruotsissa. Sen väkiluku on 672  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Skellefteån kunnan piirit
Filipe Augusto

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Filipe Augusto Carvalho Souza
Syntymäaika: 12. elokuuta 1993 (ikä 31)
Syntymäpaikka: Itambé, Brasilia
Pelipaikka: puolustava keskikenttäpelaaja
Pituus: 182 senttimetriä
Seura
Seura: Rio Ave
Pelinumero: –
Junioriseurat
2009–2012: Bahia
Seurat
| Vuodet | Seura | O | (M) |
| 2012 | Bahia | 2 | (0) |
| 2012– | Rio Ave | 36 | (0) |
| 2014–2015 | → Valencia (laina) | 6 | (0) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2015.
Filipe Augusto Carvalho Souza, yleensä vain Filipe Augusto tai Filipe (s. 12. elokuuta 1993 Itambé, Brasilia) on brasilialainen jalkapalloilija. Hän on pelannut kotimaansa lisäksi Portugalissa, Espanjassa, Turkissa ja viimeksi kaudella 2021–2022 Saudi-Arabiassa. Hän on pelipaikaltaan puolustava keskikenttäpelaaja.
Seurajoukkueura

Filipe liittyi Bahia junioriakatemiaan vuonna 2009 ollessaan 16-vuotias. Hän nousi seuran edustusjoukkueeseen vuonna 2012, minkä jälkeen hän teki vuoteen 2014 asti ulottuvan sopimuksen joukkueen kanssa. Hän teki ensiesiintymisensä edustusjoukkueessa 29. helmikuuta 2012 kotiottelussa Camaçaria vastaan.
18. kesäkuuta 2012 Filipe siirtyi portugalilaisseura Rio Aveen 2,2 miljoonan euron siirtokorvauksella. Hän pelasi ensimmäisen ottelunsa joukkueessa 18. elokuuta 2012 Marítimoa vastaan.
1. syyskuuta 2014 Filipe siirtyi kauden 2014–2015 kestävällä lainasopimuksella espanjalaisseura Valenciaan.
Aiheesta muualla

Filipe Auguston tilastot ForaDeJogo-sivustolla (portugaliksi)
Eschaton

| Eschaton Anaal Nathrakh |
| --- | --- | --- |

Studioalbumin tiedot
 Äänitetty : 2006
 Julkaistu: 17. lokakuuta 2006
 Tuottaja(t): Anaal Nathrakh
 Tyylilaji: black metal
 Kesto: 35.22
 Levy-yhtiö: Season of Mist
Anaal Nathrakhin muut julkaisut
| Domine Non Es Dignus 2004 | Eschaton 2006 | Hell Is Empty and All the Devils Are Here 2007 |
Eschaton on englantilaisen black metal -yhtyeen Anaal Nathrakhin kolmas studioalbumi, joka julkaistiin 17. lokakuuta 2006. Levystä on saatavilla myös rajoitettu digipack-versio.
Kappaleet

Bellum Omnium Contra Omnes – 3.16
Between Shit and Piss We Are Born – 3.54
Timewave Zero – 3.01
The Destroying Angel – 3.11
Waiting for the Barbarians – 4.46
The Yellow King – 4.54
When the Lion Devours Both Dragon and Child – 4.57
The Necrogeddon – 4.11
Regression to the Mean – 3.12
Kokoonpano

Irrumator (Mick Kenney) – basso, kitara, rumpuohjelmointi
V.I.T.R.I.O.L. (Dave Hunt) – laulu
Arvostelut

AllMusic:
Blabbermouth: 9/10
Imperiumi.net: 6+/10
Soundi:
Aiheesta muualla

Eschaton Myspacessa (englanniksi)
Eschaton Discogsissa. (englanniksi)
Albumi Eschaton Encyclopaedia Metallum -sivustolla (englanniksi)
Fâchin

| Fâchin |
| --- | --- |
 Fâchin
 Koordinaatit: 47°00′23″N, 3°58′07″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  13,9 km²
Korkeus:  640 m
Väkiluku (2018):  108 
 – Väestötiheys:  7 as./km²
Kunnan numero:  58111
Infobox OKVirheellinen NIMI-arvo: 
Fâchin on kunta Ranskassa Nièvren departementissa Burgundi-Franche-Comtén alueella. Se sijaitsee Yonnejoen varrella, noin 10 kilometriä Château-Chinon (Ville)’n kaupungista etelään.
Kunta perustettiin heinäkuussa 1870. Se koostuu kahdeksasta kylästä ilman varsinaista keskustaa, ja sitä ympäröivät metsäiset vuoret. Paikallisten elinkeino perustuu karjan- ja metsänhoitoon. Kunnan kirkko on rakennettu 1800-luvulla.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Fâchin Wikimedia Commonsissa
Gerry Geran

| Mitalit | Mitalit | Mitalit |  |
| --- | --- | --- | --- |
|  Gerry Geran Antwerpenin olympialaisissa 1920. |  Gerry Geran Antwerpenin olympialaisissa 1920. |  Gerry Geran Antwerpenin olympialaisissa 1920. |  |
Maa:  Yhdysvallat
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | jääkiekko |  |
George Pierce ”Gerry” Geran (22. helmikuuta 1895, Holyoke, Massachusetts - syyskuu 1981 Brooklyn, New York, Yhdysvallat) oli yhdysvaltalainen jääkiekkoilija. Pelipaikaltaan hän oli keskushyökkääjä.
Geran aloitti jääkiekkouransa 1915 pelaamalla kaksi vuotta Dartmouth Collegen joukkueessa. Hän pelasi Montreal Wanderersissa kuusi ottelua ensimmäisellä NHL-kaudella 1917–1918. Hän pelasi Yhdysvaltain jääkiekkomaajoukkueessa Antwerpenin kesäolympialaisissa 1920 ja oli voittamassa olympiahopeaa. Kaudella 1921–1922 Geran pelasi Ranskassa tehden 88 maalia kahdeksassa ottelussa. Kaudet 1922–1925 hän pelasi USAHA-liigassa Boston A.A. Unicorns -joukkueessa. 1925 hän teki sopimuksen Boston Bruinsin kanssa ja pelasi kaudella 1925–1926 33 ottelua NHL:ssä tehden viisi maalia ja antaen yhden maalisyötön. Seuraavalla kaudella Geran pelasi vielä AHA-liigassa, jonka jälkeen hän lopetti uransa.
Flötjan

Flötjan
| --- | --- |
Sijainti:  Ahvenanmeri Suomi
Vesistö:  Ahvenanmeri, Itämeri 
| --- | --- |
Korkeus:  22 m
Materiaali:  teräsbetoni 
Värit:  Punainen, valkoinen 
| --- | --- |
Valmistunut:  1953
Automatisoitu:  1959
| --- | --- |
Valon korkeus:  26 m
Valonkanto:  28 km
Valon ominaisuudet:  Fl(2) W 20s 
Tutka:  T 
| --- | --- |
ARLHS:  ALA005 
Admiralty:  C4482 
List of Lights:  29120 
MarineTraffic:  1000005954 
NGA:  116-16100 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Flötjanin majakka sijaitsee Flötjanin pienellä kallioluodolla Ahvenanmerellä lähellä Lågskärin majakkaa Maarianhaminaan johtavalla väylällä. Betoninen majakkatorni rakennettiin vuonna 1953, ja sen valo on 26,0 metrin korkeudessa.
Historia

Luodolla oli vuodesta 1901 ensimmäinen pysyvämpi merimerkki. Vuonna 1907 kummelia täydennettiin rakentamalla sen päälle matala loistokoju ja sähkökäyttöinen vilkkulyhty. Heikkotehoinen laitteisto korvattiin jo vuonna 1908 aurinkoventtiilillä varustetulla asetyleenilaitteistolla. Tämä loisto vaurioitui pahoin ensimmäisen maailmansodan aikana miinaräjähdyksissä ja luodon yli vyöryneiden jäiden puserruksessa. Loistoa korotettiin vuonna 1918, mutta se oli edelleen altis jäävaurioille ja niinpä loisto korvattiin majakalla.
Gibson Ace Frehley Signature Les Paul

| Gibson Ace Frehley Signature Les Paul> Perustiedot |
| --- | --- |
Alkuperäinen valmistaja:  Gibson
Rakenne
Rungon tyyppi:  Kokopuu
Kaulan kiinnitys:  Liimakaula
Nauhat:  22
Materiaalit
Runko:  Mahonki, vaahterakansi
Kaula:  Mahonki
Otelauta:  Eebenpuu
Tekniikka
Talla:  Tune-O-Matic-talla
Mikrofonit:  Kaula ja keski: DiMarzio Humbucker Talla: DiMarzio Super Distortion-Humbucker
Värit
Värivaihtoehdot:  Heritage Cherry Sunburst
Gibson Ace Frehley Signature Les Paul on KISS- ja Frehley's Comet -yhtyeistä tunnetun kitaristi Ace Frehleyn suunnittelema Gibson Les Paul -kitara. Frehleyn kitaran erottaa normaalista Gibson Les Paulista siitä, että hänen kitarassaan on kolmet humbucker-mikrofonit ja salaman muotoiset otelautamerkinnät. Frehley on käyttänyt samantapaisia salamoita KISSin logon s-kirjaimissa.
Nykyään Epiphone valmistaa halvempaa kopiomallia Acen kitarasta
Frode Haltli

Frode Haltli vuonna 2018.
Frode Haltli (s. 1975 Levanger, Norja) on norjalainen harmonikkataiteilija.
Frode Haltli aloitti harmonikansoiton 7-vuotiaana perheen muutettua Hedmarkin Våleriin. Hän on seitsenkertainen Norjan mestari solistisarjassa ja hän voitti NRK:n Talentiaden-ohjelman 1991. Samana vuonna hänelle myönnettiin Hedmarkin läänin kulttuuripalkinto. Vuonna 2001 Haltli valittiin Bergenin Festspillene-festivaalissa vuoden nuoreksi solistiksi ja hänen debyyttilevytyksensä Looking on Darkness voitti norjalaisen Spellemannprisen-palkinnon nykymusiikin sarjassa 2002.
Haltli konsertoi ahkerasti, muun muassa trio POINGissa yhdessä saksofonisti Rolf-Erik Nystrømin ja kontrabasisti Håkon Thelinin kanssa.
Levytyksiä

Frode Haltli: Passing Images (ECM New Series 1913, 2007)
Frode Haltli: Looking on Darkness (ECM New Series 1794, 2002, julkaistu Yhdysvalloissa 2003)
Aiheesta muualla

Frode Haltlin sivusto
Etelä-Afrikan jalkapallomaajoukkue

"Bafana Bafana"
Etelä-Afrikan jalkapallomaajoukkue eli "Bafana Bafana" (suom. "Pojat Pojat") on Etelä-Afrikan tasavaltaa kansainvälisesti edustava jalkapallomaajoukkue. Sitä hallinnoi Etelä-Afrikan jalkapalloliitto.
FIFA erotti joukkueen apartheidin aikana, mutta se on jälleen toiminut 1990-luvun alusta. Vuonna 1996 se voitti omalla maallaan pelatut Afrikan-mestaruuskilpailut. MM-kisoihin se selvisi ensimmäistä kertaa vuonna 1998 jolloin se hävisi Ranskalle, pelasi tasapelit Tanskaa ja Saudi-Arabiaa vastaan ja jäi alkulohkoon. Neljä vuotta myöhemmin vuonna 2002 se voitti Slovenian, pelasi tasan Paraguayta vastaan ja hävisi viimeisessä kamppailussa Espanjalle. Lopulta se putosi jatkosta tehtyjen maalien perusteella (Paraguaylla 6, Etelä-Afrikalla 5).
Vuonna 2010 Etelä-Afrikka toimi maailmanmestaruuskilpailujen isäntäjoukkueena. Kotikisoissa joukkue pelasi tasan Meksikon kanssa, hävisi Uruguaylle ja voitti Ranskan. Isännät jäivät kuitenkin alkulohkoon huonomman maalieron turvin (Meksikolla 3-2, Etelä-Afrikalla 3-5).
Etelä-Afrikan päävalmentajaksi otettiin vuonna 2008 Joel Santana. Kotikisoihin valmistuminen sujui kehnosti ja liitto sai lopulta lokakuussa 2009 tarpeekseen ja erotti Santanan päävalmentajan tehtävistä. Lopulta maata MM-kisoissa valmensi Carlos Alberto Parreira, joka valmensi Etelä-Afrikkaa myös noin vuoden ajan vuosina 2007-2008.
Joukkueen eniten otteluita pelannut pelaaja on Aaron Mokoena; eniten maaleja on tehnyt Benni McCarthy.
Maailmanmestaruuskilpailut

1930–1962 - Ei osallistunut
1966–1990 - FIFA:n esti osallistumisen apartheidin takia
1994 - Ei selviytynyt karsinnoista
1998 - Ensimmäinen kierros
2002 - Ensimmäinen kierros
2006 - Ei selviytynyt karsinnoista
2010 - Ensimmäinen kierros
2014 - Ei selviytynyt karsinnoista
2018 - Ei selviytynyt karsinnoista
Afrikan-mestaruuskilpailut

1957–1992 – CAF esti osallistumisen apartheidin takia
1994 – Ei selvinnyt karsinnoista
1996 - Mestaruus
1998 - Hopeaa
2000 - Pronssia
2002 - Puolivälierät
2004 – 1. kierros
2006 – 1. kierros
2008 – 1. kierros
2010 – Ei selviytynyt karsinnoista
2012 – Ei selviytynyt karsinnoista
2013 – Puolivälierät
2015 – 1. kierros
2017 – Ei selviytynyt karsinnoista
2019 – Puolivälierät
Entisiä valmentajia

Augusto Palacios (1992–1994)
Philippe Troussier (1998)
Carlos Queiroz (2000–2002)
Stuart Baxter (2004–2005, 2017–2019)
Carlos Alberto Parreira (2007–2008, 2009–2010)
Joel Santana (2008–2009)
Gordon Igesund (2012–2014)
Molefi Ntseki (2019–2021)
Epsilon Eridani

| Epsilon Eridani |
| --- | --- |

Bayerin designaatio:  ε Eri, EPS ERI
Flamsteedin designaatio:  18 Eri
HD-designaatio:  HD 22049
Muut designaatiot:  HR 1084, BD-09°697, GCTP 742.00, WDS 03330-0928, SAO 130564, LHS 1557
Fyysiset ominaisuudet
Näennäinen kirkkaus:  3,73 mv
Absoluuttinen kirkkaus:  6,192 Mv
Valovoima:  0,278 aurinkoa
Spektriluokka:  K2V
Väri-indeksi:  0,88
Lämpötila:  5100 kelviniä (0,88 auringon pintalämpötilaa). K
Massa:  0,85 M☉
Säde:  0,84 R☉
Muuttujatyyppi:  BY Draconis
Pyörimisnopeus:  pyörähdysaika 11,1 päivää
Metallipitoisuus:  0,49 – 0,65 aurinkoa (0,75?), Fe/H -0,1
Ikä:  500-1000 miljoonaa vuotta
Astrometriset ominaisuudet
Tähdistö:  Virta Eridanus Eri
Rektaskensio (J2000):  3h 32m 55,8s
Deklinaatio (J2000):  -9° 27' 29,7"
Etäisyys:  10,522 valovuotta (3,218 ± 0,009 pc parsekia)
Parallaksi:  310,75 ± 0,85 mas, millikaarisekuntia mas
Säteisnopeus:  15 km/s km/s
Ominaisliike:  RA: -976,44 mas/v dekl.:17,97 mas/v mas/v
 Näkyy leveysasteiden 81° N  ja 90° S välillä. 
Epsilon Eridani (ε Eri / ε Eridani) on Aurinkoa pienempi noin miljardin vuoden ikäinen eteläisellä taivaalla näkyvä Eridanuksen tähdistöön kuuluva oranssi kääpiö. Se on Aurinkoa kolmanneksi lähin paljaalla silmällä näkyvä tähti. Lisäksi sillä tiedetään olevan eksoplaneetta, eräs Aurinkokuntaa lähimmistä. Varmuudella löydettyjä ovat yksi planeetta ja Kuiperin komeettavyöhykettä vastaava pölykiekko.
Epsilon Eridani on yksi lähimmistä auringonkaltaisista tähdistä, joilla mahdollisesti saattaa olla elinkelpoinen planeetta, joten se on ollut SETI-projektin tutkimuskohteena.
Nuori tähti

Epsilon Eridani on kaikesta päätellen suhteellisen nuori tähti, jollaiset ovat teorian mukaan hyvin aktiivisia, eli niistä tuleva säteily muuttuu voimakkaasti ajan mukana. Tähti on BY Draconis-tyyppinen muuttuja. Tähdellä on voimakas magneettikenttä, jollainen on tyypillinen nuorelle tähdelle. Epsilon Eridanin spektrissä monia hehkuvia emissioviivoja, jotka todennäköisimmin kertovat tähdestä purkautuvasta hehkuvasta kaasusta. Tähden spektri on hyvin muuttuva ajan mukana. Epsilon Eridanin spektrissä näkyy suurempia muutoksia kuin muissa pääsarjan tähdissä spektriviivojen muodossa, magneettikentästä kertovissa spektrin piirteissä ja pinnan lämpötilassa. Tähdellä on auringonpilkkujaksoa vastaava viiden vuoden pituinen epäsäännöllinen jakso, joka näkyy spektriviivojen vaihteluina. Perusjakson päällä on suurempia epäsäännöllisiä heittoja.
Epsilon Eridani pyörii suunnilleen nopeudella 11,1 päivää. Epsilon Eridanin spektriviivojen vaihteluista mitattu pyörimisaika vaihtelee eri lähteissä, koska se mitataan tähdenpilkuista. Näitä on eri aikoina eri leveysasteilla, ja kaasumaisten tähtien pyörimisnopeus vaihtelee eri leveyksillä.
Tähdellä on vain yksi pääasiallinen aktiivinen pituusaste.selvennä Tähden pintalämpötilan vaihtelut ovat noin 15 K ja kaasun nopeuden muutokset 35 m/s. Lämpötilanmuutosten perusteella voidaan ajatella tähden vaihtavan kirkkauttaan 0,014 magnitudia eli 1,2 %. Tämä jakso saattaa heiketä kuudeksi vuodeksi kuten tapahtui 1986–1992.
Epsilon Eridanin aurinkotuulta vastaava tähtituuli on 30 kertaa voimakkaampi kuin Auringolla.
Epsilon Eridanin planeetta

| Epsilon Eridani b |
| --- | --- |

Löytäminen
Löytäjä(t):  Hatzes et al.
Löytöpäivä:  2000
Havaintomenetelmä(t):  Radial velocity
Kiertoradan ominaisuudet
Eksentrisyys:  0.702 ± 0.039
Kiertoaika:  2502 ± 10 vrk
Inklinaatio:  30.1 ± 3.8°
Fyysiset ominaisuudet
Massa:  1.55 ± 0.24 MJ
Epsilon Eridanilta on havaittu planeetta Epsilon Eridani b sekä astrometrisesti että säteisnopeusmittauksissa. Tämä tarkoittaa sitä, että planeetta sekä huojuttaa valokuvauslevyllä näkyvästi tähteä, että huojunta näkyy myös spektrissä. Planeetta on keskimäärin noin 3,4 AU:n päässä keskustähdestään soikealla radalla, jonka eksentrisyys on ehkä noin 0,7 ja kiertoaika noin 6,85 vuotta. Planeetan massa on noin 1,5 Jupiterin massaa.
Oletetaan myös, että Epsilon Eridania kiertävän pölykiekon epäsäännöllisyydet johtuisivat havaitsemattoman planeetan vetovoimasta. Planeetta voi kiertää tietokonesimulaation mukaan kiekon tihentymien kanssa 5:3 tai 3:2 resonanssissa. Niinpä pölykiekon epäsymmetrisestä rakenteesta on päätelty, että tähteä kiertää planeetta Epsilon Eridani c noin 30 AU:n päässä ja 0,2 Jupiterin massainen planeetta 55–65 AU:n päässä. Erään toisen arvion mukaan pölykiekkoon häiriöitä aiheuttavan planeetan massa olisi 0,1 MJ, etäisyys olisi 40 AU, eksentrisyys e 0,3 ja kiertoaika 280 vuotta.
Epsilon Eridanin pölykiekko

Epsilon Eridanilta löydettiin pölykiekko 1988. Kiekko näyttää monissa kuvissa epäsäännölliseltä renkaalta. Auringon ympärillä olevaa Kuiperin vyöhykettä vastaava kiekko on 35–85 AU:n päässä keskustähdestään, ja on tiheimmillään 60 AU:n päässä Epsilon Eridanista. Kiekon kaltevuus on 46°. Koko kiekon massa on 0,014–0,4 Maan massaa. Pölykiekko ei ulotu aivan lähelle tähteä mikä viittaa planeettoihin, jotka siivoavat pölyn pois. Uusien havaintojen mukaan tähdellä oleva planeetta ja pölykiekko ovat samassa ratatasossa.
Epsilon Eridanilla on sisempi asteroidivyöhyke noin 3 AU:n etäisyydellä tähdestä, joka havaittiin Spitzer-avaruuskaukoputkella infrapunasäteilystä, joka lähtee asteroidien törmäyksissä irronneesta pölystä. Pölymäärän perusteella massaa on noin 1/20 Kuun massasta. Toinen asteroidivyö on noin 20 AU:n etäisyydellä, ja siellä on massaa yhtä paljon kuin Maan Kuussa.
Epsilon Eridanin kiekossa oletetaan olevan tuhat kertaa enemmän komeettoja kuin aurinkokunnan komeetoissa tai tuhat kertaa enemmän kuin sisemmällä planeetta-alueella nyt. Tämä vastaa noin 5–9 Maan massaa. Teorian mukaan Epsilon Eridanin aurinkokunta olisi vaiheessa, jossa tapahtuu oletetuilla planeetoilla ankaraa komeetta- ja asteroidipommitusta. Sellainen kesti Aurinkokunnassa 600–1 000 miljoonaa vuotta. Epsilon Eridanilta on havaittu vesimaser-emissio, joka voi olla signaali vesihöyrystä planeettojen kaasukehissä. Vesimaser-säteily voi tulla myös keskustähdestä. Ei voida olettaa, että nykyisillä menetelmillä havaittaisiin Maan kokoisesta planeetasta tulevaa vesihöyryn lähettämää tahdistettua mikroaaltosäteilyä, maseria. Teoreettinen elinkelpoinen vyöhyke Epsilon Eridanille on 0,53 eli 0,47–0,91 AU.
Epsilon Eridani tieteiskuvitelmissa

Avaruusasema Babylon 5 kiertää Epsiloni Eridanin kolmatta planeettaa samannimisessä televisiosarjassa.
Star Trek -universumissa planeetta Vulkanus sijaitsee Epsilon Eridanin aurinkokunnassa.
Isaac Asimovin kirjoissa Säätiö veitsen terällä ja Säätiö ja Maa mainittu planeetta Comporellon kiertää Epsilon Eridania.